एसी बसों का संचालन चांपा तक हो
कोरबा | पूर्व पार्षद महेश अग्रवाल ने नगरीय प्रशासन व जिले के प्रभारी मंत्री अमर अग्रवाल से एसी सिटी बसों का संचालन उप नगरीय क्षेत्रों से चांपा तक करने की मांग की है। उन्होंने पत्र लिखकर कहा है कि निगम क्षेत्र 215 वर्ग किलोमीटर में फैला हुआ है। सिटी बस शहरवासियों की बहुप्रतिक्षित मांग रही है। आठ एसी बसों का भी संचालन किया जाना है। इसे बालको, जमनीपाली, कुसमुंडा से चांपा तक चलाई जाए ताकि इन क्षेत्र के लोगों को ट्रेन पकड़ने में सुविधा मिले। चांपा जंक्शन होने के कारण सभी लंबी दूरी के महत्वपूर्ण ट्रेन गुजरती है और यहां स्टापेज भी है। जिले के उप नगरीय क्षेत्र के लोगों को ट्रेन पकड़ने के लिए चांपा ही एकमात्र विकल्प है।
bho_Deva hin_Deva